Antonov An-2

Antonov An-2 (rusiška pravardė кукурузник 'kukurūzininkas'; paveldėta iš Polikarpov Po-2; pagal NATO koduotę Colt) – ypač patvarus, lengvas, vienmotoris lėktuvas, biplanas, sukurtas 1947 m. „Antonov“ konstruktorių biuro. Jis naudojamas lengviems kroviniams vežti, žemės ūkio darbams, parašiutiniams šuoliams. Lėktuvas gali skraidinti iki 12 keleivių. 

Gineso rekordų knyga tvirtina, kad šiam lėktuvui 45 metus priklausė ilgiausios gamybos trukmės rekordas.

1947 m. rugpjūčio 31 d. šis lėktuvas  pirmą kartą pakilo į orą. Jį pilotavo lakūnas-bandytojas P. Volodinas. 1947 m. gruodžio mėn.  prasidėjo valstybiniai bandymai, kurie truko iki 1948 m. kovo mėnesio. Tais pačiais metais liepos mėn. buvo baigtas antro prototipo su varikliu "AŠ-21" bandymai. 1948 n. rugpjūčio 23 d. An-2 pavadintas lėktuvas buvo priimtas į SSRS KOP ginkluotę. Serijinis An-2 (transportinis lėktuvas) pakilo 1949 m. rugsėjo 6 d. 

Iki 1960 m. serijinė gamyba buvo vykdoma SSRS, kurios metu buvo pagaminta daugiau kaip 5000 lėktuvų. Vėliau, 1957–1992 m., pagal „Antonovo“ konstruktorių biuro licenciją An-2 buvo gaminami Kinijoje (kaip Nanchang Y-5, Shijiazhuang Y-15 (turbostraigtinis variantas), Shijiazhuang Y-5A), taip pat 1960–1992 m. – PZL gamykloje Lenkijoje, kur, kaip manoma, buvo pagaminta apie 13 tūkst. vienetų.Grzegorz Hołdanowicz: Polskie M28 uszczelnią Wietnam in: Raport-WTO nr.12/2003, p.23

 Techninės charakteristikos 

 Šaltiniai 

Kategorija:Antonov orlaiviai
Kategorija:PZL orlaiviai
Kategorija:Shijiazhuang orlaiviai
Kategorija:Nanchang orlaiviai
Kategorija:Transportiniai lėktuvai
Kategorija:Biplanai